નોટબંધી, જીએસટી અને રેરા જેવા કારણોને પચાવીને રિયલ એસ્ટેટ માર્કેટમાં રિકવરી જોવાઈ રહી છે. છેલ્લા કેટલાક મહિનાથી શહેરોમાં વેચાણ વધ્યું છે. જોકે, ભાવમાં ઘટાડો થયો છે અથવા સ્થિર રહ્યા હોવાનું પ્રોપર્ટી પોર્ટલ 99એકરડોટકોમ દ્વારા કરવામાં આવેલા સર્વેમાં જોવાયું છે. ભાવમાં આવેલા ઘટાડાને પગલે પુણે, મુંબઈ અને બેંગ્લુરું જેવા શહેરોમાં છેલ્લા કેટલાક મહિનાથી ફ્લેટના વેચાણમાં સુધારો જોવાયો છે. જ્યારે હૈદ્વાબાદ અને કોલકાતા જેવા શહેરોમાં ઓક્ટોબરથી ડિસેમ્બર 2017ના ગાળામાં રેન્ટલ ભાડામાં ચાર ટકાનો વધારો થયો છે. જ્યારે બેગ્લુરું અને મુંબઇમાં આ વધારો ત્રણ ટકાનો હોવાનું અભ્યાસમાં જોવાયું છે..